समग्र बैंकिङ क्षेत्रलाईर् हेर्न यसका सूचकांकहरूलाई हेर्नुपर्ने हुन्छ । तथ्यांक केलाउँदा यो वर्ष बैंकिङ क्षेत्रमा सुखद् अनुभूति नै भन्नुपर्छ । गत वर्ष भुक्तानी सन्तुलन नकारात्मक थियो र यसमा हामी अत्यन्त चिन्तित थियौँ । यो वर्ष हरेक महिना ऐतिहासिक रूपले नै भुक्तानी सन्तुलन सकारात्मक भइरहेको स्थिति छ । बजेट समयमा आएकाले गाउँगाउँमा गएको छ र यसले निश्चय नै केही न केही आर्थिक क्रियाकलाप सिर्जना गर्छ । ग्रामीण क्षेत्रमा वित्तीय कारोबार गर्नमा यसले सकारात्मक भूमिका खेलेको छ ।
